26/06/2015 | Administración LocalMunicipal
Carballo
Designación de membros da Xunta de Goberno Local e delegación de competencias. Mandato corporativo 2015-2019

Por resolución da Alcaldía n.º 1938/2015 de 16 de xuño foron designados os membros que formarán parte da Xunta de Goberno Local así como a delegación de competencias. Publícase integramente no Boletín Oficial da Provincia en cumprimento do disposto no art.44.2 do RD 2568/86 do 28 de novembro. Primeiro. –Que a Xunta de Goberno Local, presidida polo alcalde, estará integrada por sete concelleiros, número non superior ó tercio do número legal dos mesmos e que se relacionan a continuación: Presidencia: * Alcalde, D. Evencio Ferrero Rodriguez. Vogais: * Dona Maricel Enmanuela Cammarata De Nova, primeira tenente de alcalde e concelleira delegada das áreas de Facenda, Patrimonio, Persoal e Réxime Interior. * Dona Alexandra Manuela El Khalloufi San Salvador, segunda tenente de alcalde e concelleira delegada das áreas de Planificación e Mobilidade Urbana, Contratación e Seguridade Cidadá. * D. Oliver Alejandro Panareda Natoli, terceiro tenente de alcalde e concelleiro delegado das áreas de Promoción Económica. * D. Luis María Lamas Álvarez, cuarto tenente de alcalde e concelleiro delegado das áreas de Obras e Servizos. * Dona Pilar Aranzazu Retegi De Amaya, quinta tenente de alcalde e concelleira delegada das áreas de Igualdade e Benestar. * Dona María Mar Eirís Villar, sexta tenente de alcalde e concelleira delegada das áreas de Educación e Festas. Segundo. –Esta Xunta de Goberno Local celebrará sesión ordinaria cada dúas semanas a partires do luns 22 de xuño de 2015, ás 13.30 horas, na Sala de Comisións da Casa Consistorial do Concello de Carballo. No horario de verán do 15 de xuño ó 1 de setembro, salvo modificación posterior, as sesións ordinarias celebraranse ás 13.00 horas. No caso que o día sinalado para sesión ordinaria coincida cun día festivo a mesma se trasladará, co mesmo carácter ordinario, para o primeiro día hábil seguinte. A hora de celebración das sesións de carácter ordinario poderán ser modificadas pola Alcaldía cando medien causas xustificadas. Así mesmo a Xunta de Goberno Local celebrará sesión con carácter extraordinario cando o considere oportuno esta Alcaldía, por propia iniciativa, ou a instancia da cuarta parte dos seus membros. Terceiro. –A Xunta de Goberno Local terá asignadas as seguintes atribucións: 1.–A asistencia ó alcalde no exercicio das súas atribucións.2.–As atribucións que esta Alcaldía delega en forma expresa e que se relacionan a continuación: 2.1.–Aprobar a oferta de emprego público de acordo có orzamento e a plantilla aprobados polo Pleno. Aprobar as bases das probas para a selección de personal e para os concursos de provisión de postos de traballo. A concesión de gratificacións pola realización de servizos extraordinarios realizados fora da xornada normal de traballo, así como do complemento de productividade. A autorización da realización das horas realizarase conforme ás bases de execución do orzamento. A Alcaldía mantén a competencia para aprobar as bases das probas para a selección de persoal laboral temporal, funcionarios interinos e confección de listas para chamamentos de contratos temporais ou nomeamentos con carácter temporal.2.2.–As competencias como órgano de contratación respecto dos contratos de obras, de suministro, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluidos os de carácter plurianual cando a súa duración no sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. Esta competencia delegada levará aparellada a de autorizar e dipor os gastos correspondentes contra partidas presupuestarias cuxa xestión lles corresponda, en virtude do establecido no artigo 109.5 e 110 do RD lexislativo 3/2011 do texto refundido da Lei de contratos do sector público e, en xeral, todos aqueles actos e trámites que a normativa vixente atribúe ó órgano de contratación. A Alcaldía manterá as competencias como órgano de contratación respecto da aprobación das certificacións de obra dos contratos adxudicados por delegación pola Xunta de Goberno Local. A Alcaldía manterá as competencias como órgano de contratación respecto dos contratos menores.2.3.–A aprobación de proxectos técnicos de obras e de servizos, con arreglo ó procedemento legalmente establecido, cando sexa competente para a súa contratación ou concesión e estean previstas no Presuposto.2.4.–Aprobación e autorización para a formalización, prórroga, modificación ou denuncia de convenios de colaboración con outras Administracións ou con persoas físicas ou xurídicas, suxeitas ó dereito privado, que queden excluídos do ámbito de aplicación do RD Lexislativo 3/2011, do texto refundido da Lei de contratos do sector público, en virtude do seu artigo 4, sempre que non afecten a materias reservadas á competencia do Pleno.2.5.–Devolucións de garantías de todo tipo de contratacións e concesións que deriven de asuntos de competencia da Xunta de Goberno Local. Devolucións de garantías de todo tipo derivadas das autorizacións, licencias ou permisos de asuntos de competencia da Xunta de Goberno Local.2.6.–A adxudicación de concesións sobre os bens da Entidade Local cando o seu valor non supere o 10 por cento dos recursos ordinarios do presuposto nin o importe de tres millóns de euros. A aprobación dos expedientes e outorgamento das autorizacións para o uso ou o aproveitamento especial e privativo do dominio público local, derivados de procedementos de libre concorrencia e adxudicación directa, e cando non lle correspondan ao pleno da Corporación por aplicación da normativa aplicable.2.7.–A adquisición de bens inmobles e dereitos suxeitos á lexislación patrimonial cando o seu valor non supere o 10 por cento dos recursos ordinarios do presuposto nin o importe de tres millóns de euros.2.8.–A enaxenación do patrimonio municipal cando o seu valor non supere o 10 por cento dos recursos ordinarios do presuposto nin o importe de tres millóns de euros.2.9.–As aprobacións dos instrumentos de planeamento de desenvolvemento do planeamento xeral non expresamente atribuídos ó Pleno, así como a dos instrumentos de xestión urbanística e dos proxectos de urbanización, todo elo nos termos previstos na normativa de urbanismo e ordenación do territorio de Galicia. Aprobación do expediente de delimitación do solo de núcleo rural, segundo o establecido na disposición adicional segunda 2 da Lei 9/2002, de ordenación urbanística e protección do medio rural de Galicia.2.10.–Outorgamento de toda clase de autorizacións, licencias ou permisos municipais esixidas pola normativa aplicable para a realización dunha obra, exercicio dunha actividade ou prestación dun servizo, salvo que as leis sectoriais o atribúan expresamente ó Pleno, incluíndo as urbanísticas, as de segregación, as de parcelación, as de actividades sometidas a incidencia ambiental, autorización de vados, apertura de establecementos (art.41. a da Lei 9/2013 ou normativa posterior) e primeira ocupación de inmobles. A Alcaldía mantén a competencia para a concesión da autorización da ocupación da vía pública con instalacións e elementos desmontables e temporais e as licenzas esixidas polo artigo 41 [excepto o apartado a) referido á apertura de establecementos] da Lei 9/2013 ou normativa posterior. A Alcaldía mantén a competencia para a toma de razón das comunicacións previas ou declaracións responsables, esixidas pola normativa aplicable, para a execución dunha obra, o exercicio dunha actividade ou a prestación dun servizo 2.11.–Declaración de ruína conforme á normativa urbanística aplicable.2.12.–Informe municipais nos expedientes de avaliación ambiental de actividades aos que se refire o capítulo II do Título III da Lei 9/2013 de Galicia, de empredemento de Galicia, ou normativa posterior, e de construccións e instalacións no solo rústico.2.13.–Solicitude e aceptación de subvencións de outras administracións non expresamente atribuídas a outro órgano de goberno municipal.2.14.–A aprobación das bases das convocatorias de axudas e subvencións sometidas ó principio de libre concorrencia, así como a distribución individual das achegas que se concedan ao abeira das mesmas, de acordo co previsto na Ordenanza Xeral de Subvencións do Concello de Carballo. A aprobación da concesión das subvencións previstas de forma nominativa no orzamento municipal e no seu caso, do convenio regulador das mesmas. A concesión de axudas directas cando se acrediten razóns de interese público, social, económico ou humanitario que dificulten a súa convocatoria. A aprobación das xustificacións presentadas polos beneficiarios permanece no ámbito competencial da alcaldía.2.15.–Resolución de expedientes de responsabilidade patrimonial esixida ó Concello de Carballo nos termos sinalados pola normativa aplicable 2.16.–Expedientes de esixencia de responsabilidade extracontractual a terceiros que causen dano en intereses, dereitos ou bens municipais.2.17.–Aprobación de facturas de contía inferior ou igual a 5.000,00 euros (sen IVE) e que non se correspondan a prestacións de tracto sucesivo ou periódico de acordo co previsto nas Bases de execución do orzamento.2.18.–As resolucións de creación, modificación e supresión dos ficheiros con datos de carácter persoal, consonte ó disposto pola Lei Orgánica 15/199, do 13 de decembro.2.19.–O outorgamento, autorización de transmisión e declaración de caducidade das licencias de taxi ás que se refire a Lei 4/2013, de 30 de maio, de transporte público de persoas en vehículos de turismo de Galicia, ou normativa posterior, no seu caso. Cuarto. –Todo canto antecede o é sen prexuízo das avocacións que, no seu caso, puideran disporse po-la Alcaldía, de maneira motivada e mediante resolución formal, de acordo có previsto na Lei 30/1992 de réxime xurídico das administracións públicas e o procedemento administrativo común; e das facultades de asesoramento e dictamen que reserva á Xunta de Goberno Local o art.23 da Lei 7/1985 reguladora das bases de réxime local. Quinto. –Non é delegable a resolución dos recursos administrativos que se interpoñan contra os actos dictados por delegación. Sexto. –O réxime dos acordos dictados por delegación será o establecido pola Lei 30/1992 de Réxime Xurídico das Administracións Públicas e Procedemento Administrativo Común, Lei 7/1985 reguladora das bases de réxime local e Real decreto 2568/1986 de Regulamento de organización, funcionamento e réxime xurídico das entidades locais. No texto dos acordos adoptados pola Xunta de Goberno Local en virtude desta delegación, terase que facer constar esta circunstancia mediante a inclusión, na parte expositiva, dunha referencia á resolución de delegación. Sétimo. –A Xunta de Goberno Local celebrará sesión constitutiva dentro dos dez días seguintes á firma deste Decreto, de conformidade có sinalado no art.112.1 do R. D. 2568/1986. Oitavo. –Déase conta a tódolos servicios municipais e ó Pleno do presente Decreto na primeira sesión que celebre, notificándose ademais persoalmente ós designados membros da Xunta de Goberno Local, e publíquese no B. O. P. de A Coruña, en cumprimento do disposto no art.44.2 do RD 2568/86, do 28 de novembro, sen prexuízo da súa efectividade dende o día seguinte ó da presente resolución. Carballo, 16 de xuño de 2015. O alcalde D. Evencio Ferrero Rodríguez